খোঁজ নিয়ে জানা যায়, বুধবার তিতাস উপজেলার কড়িকান্দি ইউনিয়নের ওএমএস এর ডিলার বন্দরামপুর গ্রামের চাঁন মিয়া শিকদারের পুত্র মোঃ মিজান শিকদার সরকারী দরের চেয়ে অতিরিক্ত মূল্যে চাল বিক্রিকালে উপজেলা নির্বাহী অফিসার আমিনুল ইসলাম ও তিতাস থানা পুলিশ তাকে গ্রেফতার করে দোকানটি সিলগালা করে দেয়। বৃহস্পতিবার সকালে তাকে কোর্টে প্রেরণ করা হয়। এদিকে মেঘনা উপজেলার বড় নোয়াগাঁও গ্রামের সামসুদ্দিনের  পুত্র ওএমএসর ডিলার নাছির উদ্দিন দাউদকান্দি থেকে তিতাস উপজেলার শান্তির বাজারে ওএমএসর চাল নৌকাযোগে পাচারকালে মেঘনা পুলিশ চন্দনপুর বাজার সংলগ্ন থেকে ৭৬ বস্তা চালসহ নৌকার দুই মাঝি হযরত আলী ও শামীমকে গ্রেফতার করে জেল হাজতে প্রেরণ করে। গ্রেফতারকৃতরা জানান, তারা ওএমএসর ডিলার নাছির উদ্দিনের কথামতো চালগুলো শান্তি বাজারে নিয়ে যাচ্ছিল।